OzLabs/hebrew-wiki-articles huggingface dataset:
בית הכנסת אוהל יצחק (תל אביב)

בית כנסת אוהל יצחק חב"ד (ידוע גם בשם עין יעקב על שום מיקומו ברחוב עין יעקב 13) היה אחד מבתי הכנסת הראשונים בתל אביב-יפו. כיום בית הכנסת שומם ממתפללים. מבנה בית הכנסת הוכרז על ידי העירייה כמבנה לשימור מחמיר. נחשב לאחד מבתי הכנסת היפים והמרשימים שנבנו בעיר תל אביב-יפו ובמתחם נווה צדק בפרט.

== היסטוריה ==
בניית בית הכנסת 'אוהל יצחק' ברחוב עין יעקב בשכונת 'נווה שלום' ביפו הוקם בשנת 1903 על ידי חסידי חב"ד שהתגורר ביפו. כארבע שנים קודם לכן החל לכהן שם ברבנות הרב שניאור זלמן סלונים, וזה ניהל את בנייתו יחד עם הקמת מקווה. אחד השותפים בהקמת בית הכנסת הוא הרב צבי ישעיהו גרינברג.

בית הכנסת היה המקום הראשון שביקר בו הרב אברהם יצחק קוק כשהגיע לתל אביב. זאת גם כי טרם בואו ניטשה מחלוקת קשה בין חסידי חב"ד בעיר (ובראשם משפחת שמרלינג) ובין הפרושים (ובראשם משפחת רוקח).

בית הכנסת שימש כמרכז הרוחני של קהילת חסידי חב"ד בעיר. כחלק מפעילות אוכלוסיית בית הכנסת היו נערכים בבית הכנסת התוועדויות בחגים חב"דיים, כמו י"ט בכסלו וכדומה.

בית הכנסת שהיה מהווי תל אביב, צויר בשנות ה-30 על ידי נחום גוטמן כחלק מיצירתו על תל אביב.

בין המתפללים היה גם הסופר אלכסנדר זיסקינד רבינוביץ'.
שם=תא100}}
לאחר פטירת הרב שניאור סלונים, בשנת 1936 החליפו הרב אלכסנדר יודאסין. הוא המשיך בפעילות הקבועה של בית הכנסת.

לאחר פטירתו בשנת 1983 החלה להתדלדל יותר ויותר (בהמשך להידלדלות של שנות השבעים) אוכלוסיית בית הכנסת, שעברו לריכוזים חרדיים או שהזדקנו. עקב כך בית הכנסת נסגר לתפילות.

בשנים המאוחרות הנוסח הוחלף מנוסח האר"י לנוסח עדות המזרח, בשל המתפללים המזרחיים שהתפללו במקום בשנים אלו.

בית הכנסת נסגר בשנת 1990 לערך. תושביו החסידים עברו להתפלל בבית הכנסת ברחוב נחלת בנימין, ושאר המתפללים עברו לבתי כנסיות אחרים בשכונה.

בשנת 2002 עלה שיקול מצד העירייה להקים במקום גן ילדים.

בנובמבר 2014 קרס גג בית הכנסת. עקב כך הוכרז מבנה בית הכנסת כמבנה לשימור מחמיר על ידי העירייה, שלקחה בעלות עליו. עם קריסת תקרת העץ המעוטרת, החלה העירייה, בהובלת מחלקת השימור העירוני, בעבודות לייצוב המבנה ותקרתו הייחודית. בייעוץ והנחיית מהנדסי השימור יעקב שפר ומאיר רונן. המועצה לשימור אתרי מורשת בישראל מסייעת במימון תיק תיעוד מלא למבנה, במטרה לקדם את הליך שיקומו של מבנה ייחודי זה.

בשנת 2021 החלו עבודות שיפוץ המבנה רק מבחוך, ובתום השיפוץ הוא נאטם, וחצי משטח המגרש נמכר לבעלות פרטית.

== קישורים חיצוניים ==
* [http://www.beismoshiach.org/Lashon_HaKodesh/pdf/696.pdf חסידי חב"ד בכרך הגדול] (בעמוד 42 ואילך)
* [http://www.col.org.il/show_news.rtx?artID=46608 בית כנסת חב"ד היסטורי עומד לפני הריסה ● וידאו מיוחד]
*
*[https://col.org.il/news/130451 נקודות ציון חב"דיות | בית הכנסת החב"די העתיק ביפו]
*
*[https://www.facebook.com/beseder.glz/posts/pfbid0ZeaNsYw6UHSdwa4DP9JjTyNgS11WMCxb7wi61UuAiXe9PsGCfLQvo1ViRnrQnB3Hl יהיה בסדר בגלצ 12 בפברואר 2020]
*[https://taleyal.com/he/בית-כנסת-אהל-יצחק-2/ משרד "טל איל אדריכלות"]

== הערות שוליים ==

אוהל יצחק (תל אביב)
אוהל יצחק (תל אביב)
קטגוריה:נווה צדק
פאבל הילה

פאבל הילה
פאבל מרק הילה (בפולנית: Paweł Marek Huelle; ) היה סופר פולני.

== ביוגרפיה ==
הילה, יליד גדנסק, למד פילולוגיה באוניברסיטת גדנסק, לימד ספרות, פילוסופיה והיסטוריה ועבד כעיתונאי. היה חבר בתנועת סולידריות ועבד עבור שירות העיתונות של התנועה. היה מנהל הטלוויזיה הפולנית בעיר הולדתו מ-1994 עד 1999.

ספרו הראשון, "לאן נעלם דויד וייזר", יצא לאור ב-1987. הספר, רומן חניכה ריאליסטי המשקף זכרונות מתקופת התבגרותו של הסופר בגדנסק, ובה בעת מסמל את אובדן יהודי פולין והתרבות היהודית בפולין, זכה להצלחה רבה וביקורות נלהבות. בשנת 2001 הופק על פיו הסרט הפולני המצליח "וייזר".

הילה היה מחשובי הסופרים הפולנים בימיו, ספריו תורגמו לשפות רבות, ביניהן אנגלית, צרפתית, ספרדית, גרמנית ועוד, וזיכו אותו בפרסים ספרותיים יוקרתיים.

הילה ביקר בישראל, אליה חש זיקה מיוחדת, ב-2003 וב-2005 כאורח יריד הספרים הבינלאומי בירושלים.

== ספריו שראו אור בעברית ==
* לאן נעלם דויד וייזר, חרגול הוצאה לאור, 2006. ().
* מרצדס-בנץ, חרגול הוצאה לאור, 2003. ().
* קסטורפ, חרגול הוצאה לאור, 2010. ().

== קישורים חיצוניים ==

* 
* 
* 
* 

קטגוריה:סופרים פולנים
קטגוריה:פולנים שנולדו ב-1957
קטגוריה:פולנים שנפטרו ב-2023
מזראטי 3500GT

מזראטי 3500GT (באיטלקית: Maserati 3500 GT) היא מכונית ספורט אשר יוצרה על ידי חברת מזראטי האיטלקית בין השנים 1957–1964.

דגם ה"מזראטי 3500GT" הוצג לראשונה בתערוכת המכוניות בז'נבה בשנת 1957.

יוצרו 2,223 יחידות.

==דגמי "מזראטי 3500GT"==
* קופה – 4 מושבים
* ספיידר – 2 מושבים (קבריולה)

== תמונות ==
<gallery mode="packed" heights="100">
קובץ: 1958 Maserati 3500 GT coupe - svr.jpg | מזראטי 3500GT קופה
קובץ:Maserati 3500 GT (7552776560).jpg | מזראטי 3500GT קופה
קובץ:Italian Concours Maserati 3500 White (2) (15004264272) (2).jpg | מזראטי 3500GT – מבט לתא הנהג
קובץ:Italian Concours Maserati Red Engine (15004584795) (2).jpg|מנוע מזראטי 3500GT
קובץ:Maserati 3500 GT (1960) , Dutch licence registration DH-26-89 pic1.JPG | מזראטי 3500GT קופה
קובץ:1958 Maserati 3500 GT coupé - white - rvr.jpg | מזראטי 3500GT, קופה, שנת 1960
קובץ:1958 Maserati 3500 GT coupe - fv.jpg | מזראטי 3500GT, קופה, שנת 1960
קובץ:Maserati 5000GT Iniezione c.1962 body by Allemano (15807104972).jpg | מזראטי 3500GT ספיידר
קובץ:Maserati 3500-GT Spider.JPG | מזראטי 3500GT ספיידר
קובץ:1959 Maserati 3500 GT Spider rr.jpg | מזראטי 3500GT ספיידר
קובץ:Maserati 3500GT Spyder (7915736832).jpg | מזראטי 3500GT ספיידר – מבט לתא הנהג
קובץ:Maserati 3500GT Spyder Vignale.jpg | מזראטי 3500GT ספיידר
קובץ:Maseraticabav.jpg | מזראטי 3500GT ספיידר
קובץ:Paris - Retromobile 2014 - Maserati 3500 GT - 001.jpg | מזראטי 3500GT ספיידר
</gallery>

==ראו גם==
* מזראטי 3200GT
* מזראטי 5000GT
* מזראטי קריף

==לקריאה נוספת==
* [http://www.motorlegend.com/voiture-collection/maserati-3500-gt/2,2579.html מזראטי 3500GT] (fr) Gilles Bonnafous, « Maserati 3500 GT 3.5 - Mécanique » [archive], sur Motorlegend, 17 octobre 2000 (consulté le 26 juin 2009)), p. 6)
==קישורים חיצוניים==

* [https://www.youtube.com/watch?v=hAlgarjki3s מזראטי 3500GT] (1:25), יו-טיוב

==הערות שוליים==

קטגוריה:מכוניות קבריולה
קטגוריה:מכוניות ספורט
קטגוריה:מכוניות קופה
קטגוריה:דגמי מכוניות שהושקו ב-1957
3500GT
קטגוריה:כלי רכב איטלקיים
פרידריך ברגמן

גנרל פרידריך ברגמן (בגרמנית: Friedrich Bergmann; 10 במאי 1883 – 21 בדצמבר 1941), היה מפקד בכיר בוורמאכט שפיקד על כוחות במלחמת העולם השנייה.

==ביוגרפיה==
===קריירה מוקדמת===
ברגמן נולד ב-10 במאי 1883 באינגולשטדט, שהשתייכה לאימפריה הגרמנית. בשנת 1902 התגייס לצבא הגרמני הקיסרי, והצטרף לרגימנט הארטילריה הבווארי ה-1. בשנת 1909 הוא הועבר לרגימנט הארטילריה הבווארי ה-4, ובשנת 1913 חזר לרגימנט הארטילריה הבווארי ה-1, עמו לחם במלחמת העולם הראשונה. ב-9 באוגוסט 1915 הועלה לדרגת האופטמן, ובשנת 1917 מונה לקצין מטה במה הכללי. על פעולותיו בקרבות קיבל את עיטורי צלב הברזל דרגה ראשונה ושנייה, צלב האבירים של מסדר בית הוהנצולרן עם חרבות, וצלב הכבוד של מלחמת העולם 1914/1918.

לאחר המלחמה הצטרף ברגמן לפרייקור, ולאחר מכן הצטרף לרייכסווהר, ומילא בו תפקידי פיקוד ומטה. ב-1 בפברואר 1926 הוא הועלה לדרגת מיור, וב-1 בנובמבר 1930 הוא הועלה לדרגת אוברסט לוטננט. ב-1 במרץ 1932 הוא מונה לראש מטה אגד הארטילריה ה-4, וב-1 באפריל 1933 הוא הועלה לדרגת אוברסט. ב-15 באוקטובר 1935 הוא מונה למפקד אגד הארטילריה ה-5, וב-1 במרץ 1936 הוא הועלה לדרגת גנרל מיור. ב-1 בינואר 1937 הוא מונה למפקד הדיוויזיה ה-27, וב-1 במרץ 1938 הוא הועלה לדרגת גנרל לוטננט.

===מלחמת העולם השנייה===
עם פרוץ מלחמת העולם השנייה לחם ברגמן עם הדיוויזיה ה-27 במהלך המערכה בפולין, כחלק מהקורפוס ה-7 שהיה חלק מעתודת קבוצת ארמיות דרום, ולקחה חלק פעיל במהלך הקרבות בזאמושץ ולובלין. בסוף נובמבר של אותה שנה הועברה הדיוויזיה להגנה בהרי אייפל, ובמהלך המערכה על צרפת ועל ארצות השפלה נכללה הדיוויזיה בכוחות העתודה של הארמייה ה-12. במחצית השנייה של המערכה היא נכנסה לקרבות באופן פעיל, ולחמה באזור הסום וניי-סיר-סן. הדיוויזיה פעלה בהצלחה רבה, והשתתפה במרדף אחר הכוחות הצרפתים הנסוגים אל נהר הסן והלואר. ב-5 באוקטובר 1940 מונה ברגמן למפקד הדיוויזיה ה-137, ובמהלך מבצע ברברוסה לחם עמה כחלק מהקורפוס ה-9 במסגרת הארמייה הרביעית. במהלך הקרב על מוסקבה פיקד ברגמן על הדיוויזיה כחלק מהקורפוס ה-13 במסגרת הארמייה הרביעית, ואף קיבל על פעולותיו ב-19 בדצמבר 1941 את עיטור הצלב הגרמני בזהב, וכעבור יומיים הוא נהרג בקרב בכפר סיאבקי באזור קלוגה שעל יד מוסקבה.

== קישורים חיצוניים ==
* [http://www.lexikon-der-wehrmacht.de/Personenregister/B/BergmannFriedrich.htm פרידריך ברגמן] באתר lexikon-der-wehrmacht 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי הצלב הגרמני בזהב
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:גרמנים שנולדו ב-1883
קטגוריה:גרמנים שנפטרו ב-1941
אשת פוטיפר

אשת פוטיפר אוחזת בבגדו של יוסף בניסיון לשדלו לשכב עימה. סימון קנטריני (1612-1648)
אשת פוטיפר היא דמות מקראית הנזכרת בפרשת וישב שבספר בראשית, כמי שניסתה לפתות את יוסף לנאוף עימה, ומשלא הצליחה, העלילה עליו עלילת שקר שהוא ניסה לאנוס אותה, ועקב כך הושלך יוסף, על ידי פוטיפר אדוניו, לבית הסוהר, שם זכה לברכת ה' במעשה ידיו עד שעלה לגדולה והפך למשנה למלך מצרים.

== ניסיון הפיתוי ==

על פי המסופר במקרא, פוטיפר קנה את יוסף לעבד מיד הישמעאלים שקנו אותו במכירת יוסף. לאחר תקופה שבה ראה פוטיפר שיוסף עושה עבודתו נאמנה, וזוכה לברכת ה' בכל מעשה ידיו, החליט שיוסף ינהל לבדו את ענייני הבית. אשתו, שנתנה עיניה ביוסף, ניצלה את העובדה שבעלה השאיר את יוסף לבדו בביתו כדי לפתותו לשכב עימה, אך יוסף סרב. לבסוף ניצלה הזדמנות שביתה היה ריק מאנשים לזמן ממושך, ותפסה את יוסף בבגדו כדי לשדלו לשכב עימה. משראה זאת יוסף מיהר לפשוט את הבגד שאחזה בו, וברח החוצה.

על פי מדרש תנחומא, אשת פוטיפר חשקה ביוסף בשל יופיו וכישרונותיו. לאחר בריחתו של יוסף מניסיון הפיתוי שלה, היא נעלבה וכעסה על יוסף, וגם חששה שיספר את שעשתה ובעלה יעניש אותה קשות, לכן צעקה בקול רם כדי שבני ביתה ישובו, ואז שיקרה להם סיפור-כיסוי שיוסף ניסה לאנוס אותה, ובשעה שהחל לפשוט את בגדיו היא צעקה לעזרה, וכששמע זאת נמלט מהמקום. כך, סברה, יוסף ייענש והיא תצא נקייה.

פוטיפר האמין לאשתו, ובחמתו דאג ללכידתו של יוסף והשלכתו לבית הסוהר שהיה תחת אחריותו כשר הטבחים (האחראי על ההוצאה להורג). אמנם גם בבית הסוהר המשיך ה' להשגיח על יוסף, והוא יוסף ליחס מועדף מאת שר בית הסוהר שהפקיד בידו את האחריות על האסירים.

== זיהויה כאמהּ של אסנת ==
בשל הדמיון המילולי בין פוטיפר לפוטיפרע, יש מחז"ל המזהים את פוטיפר כאביה של אסנת בת פוטיפרע, שהייתה עתידה להיות אשתו של יוסף:
. המקור לדברי רש"י בתלמוד הבבלי:

לפי מדרש זה, מובא במדרש טעם לפיתוי שפיתתה אשת פוטיפר את יוסף: .

== מטרותיה ==
במדרשי חז"ל ישנן דעות שונות האם אשת פוטיפר הייתה מרשעת שבגדה בבעלה וניסתה לפתות את עבדו לנאוף עימה, או שמעשיה היו לשם מטרות חיוביות, אם כי מעשיה אינם רצויים. ישנם מדרשים שאפיינו אותה כדמות שלילית: .

ויש שאפיינו אותה כדמות חיובית עם כוונות טובות ואף בחינה של רוח הקודש:

== זיהוי שמה ==

אגדה מוסלמית גורסת כי שמה של אשת פוטיפר הוא 'זוליכה'. אמנם לאגדה זו אין אשרור במקורות היהודיים מלבד בספר הישר, שמשייך שם זה לאשת פוטיפר. אך דבריו לא התקבלו בקרב פרשני המקרא.

== קישורים חיצוניים ==

* 
* [http://www.aspaklaria.info/010_YOD/יוסף%20%20%20ואשת%20פוטיפר.htm יוסף ואשת פוטיפר], באתר אספקלריה
* 
* 

==הערות שוליים==

קטגוריה:הטרדה מינית
קטגוריה:אישים בפרשת וישב
קטגוריה:נשים בתורה
קטגוריה:יוסף בן יעקב
קטגוריה:אישים מצרים בתנ"ך
קטגוריה:פרשת וישב
קטגוריה:אישים בתנ"ך ששמם אינו מצוין
קטגוריה:אונס בתנ"ך
סילבסטר השלישי

סילבסטר השלישי, נולד בשם ג'ובאני די קרסנטי-אוטביאני (באיטלקית: Giovanni dei Crescenzi–Ottaviani; לפני שנת 1000 – 29 באוקטובר 1063), היה אפיפיור ברומא בשנת 1045 למשך 56 ימים.

== ביוגרפיה ==
ג'ובאני נולד ברומא, כבן למשפחת קרסנטי. בצעירותו הוא פנה ללימודי כמורה, וב-1 ביולי 1011 מונה לקרדינל על ידי האפיפיור סרגיוס הרביעי, ומונה לבישוף סבינה.

בספטמבר 1044 גורש האפיפיור בנדיקטוס התשיעי מרומא, ולאחר תקופה סוערת נבחר ג'ובאני לאפיפיור ב-13 בינואר 1045. אולם ב-10 במרץ אותה שנה חזר בנדיקטוס התשיעי לרומא, גירש את סילבסטר השלישי שחזר לתפקידו כבישוף סבינה, וחזר לכהן כאפיפיור. בשנת 1047 הדיחה מועצת סוטרי את סילבסטר השלישי מתפקידו כבישוף, אולם הוא המשיך בתפקידו, עד למותו ב-29 באוקטובר 1063.

==קישורים חיצוניים==

* [http://www.treccani.it/enciclopedia/silvestro-iii_(Enciclopedia_dei_Papi)/ האנציקלופדיה של האפיפיורים] 
* 


קטגוריה:אפיפיורים איטלקים
קטגוריה:אפיפיורים במאה ה-11
קוניגסג CC

קוניגסג CC (באנגלית: Koenigsegg CC) היא דגם של מכוניות-על בתצורת ספורט, 2 מושבים, אשר יוצרה בין השנים 1996–2001 על ידי חברת קוניגסג השוודית.

==קוניגסג CC==
מנהל פרויקט תכנון ובניית הדגם היה כריסטיאן פון קוניגסג (Christian Von Koenigsegg)

יוצרו 4 יחידות בלבד.

תאוצת דגם ה"קוניגסג CC" (מנוע V12) בין 0 - 100 קמ"ש היא 3.1 שניות

תאוצת דגם ה"קוניגסג CC" (מנוע V8) בין 0 - 100 קמ"ש היא 3.5 שניות

את אב הטיפוס בחן נהג המרוצים Rickard Rydell.

== תמונות ==
<gallery mode="packed" heights="140">
קובץ:Koenigsegg - Flickr - Supermac1961.jpg| קוניגסג CC
קובץ:Koenigsegg et al on grid - Flickr - Supermac1961.jpg | קוניגסג CC
קובץ:Koenigsegg - Flickr - Supermac1961 (1).jpg | קוניגסג CC
קובץ:1996-koenigsegg-cc-prototype 100529345 l.jpg | קוניגסג CC
</gallery>

==לקריאה נוספת==
* [http://www.caranddriver.com/news/koenigsegg-cc-car-news קוניגסג CC ] (Koenigsegg CC - Car and Driver )

==קישורים חיצוניים==

* [https://www.youtube.com/watch?v=kkeC1aVLWZU קוניגסג CC] (5:53 דקות), יו-טיוב

==הערות שוליים==

קטגוריה:דגמי מכוניות שהושקו ב-1996
קטגוריה:מכוניות מנוע מרכזי
קטגוריה:מכוניות ספורט
קטגוריה:מכוניות על
קטגוריה:מכוניות שוודיות
CC
דו-שיניים

דּוּ-שִׁינִּיִּים (שם מדעי: Diodontidae; ידועים גם כקיפודגיים ובאנגלית מכונים "דגי דורבן") הם משפחת דגי גרם מסדרת הנפוחיתאים בעלי קוצים על גופם.

== מאפיינים ==
לדו-שיניים פרצוף גדול עם מסיכה אופקית על עיניהם ופה גדול מעוגל בעל שתי שיניים גדולות, המקור לשמם. דגים אלה ניזונים מיצורי ים קטנים, מזואופלנקטון ומחסרי חוליות ודגיגים קטנים. הם חיים בימים הפתוחים וכן בשוניות ובחוליות.

הם ידועים בעיקר בצורת ההתגוננות שלהם מטורפים על ידי בליעת מים (או אוויר אם יצאו מהים) וזקירת הקוצים שעל גופם. הקוצים אמורים להרתיע את רוב הטורפים ולכמה מינים ישנם כמה חומרים כמו ציאניד המוזרקים בקוצים לרקמות העור. ואולם מספר טורפים הכוללים כרישים, קטלנים וטונות מצליחים לטרוף אותם.

==מיון==
*משפחה דו-שיניים (Diodontidae)
**סוג ומין יחיד Allomycterus pilatus
**סוג Chilomycterus
**סוג קיפודג (Cyclichthys)
**סוג ומין יחיד Dicotylichthys punctulatus
**סוג דו-שן (Diodon)
**סוג Lophodiodon calori
**סוג Tragulichthys jaculiferus

== קישורים חיצוניים ==

* 

==הערות שוליים==

*
קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס ליניאוס
זיגפריד מכולץ

גנרל זיגפריד מכולץ (בגרמנית: Siegfried Macholz; 20 בספטמבר 1890 – 25 במאי 1975), היה מפקד בכיר בוורמאכט שפיקד על כוחות במלחמת העולם השנייה.

==ביוגרפיה==
===קריירה מוקדמת===
מכולץ נולד ב-20 בספטמבר 1890 בממל, שהשתייכה לאימפריה הגרמנית. בשנת 1909 התגייס ליכל לצבא הגרמני הקיסרי, והצטרף לרגימנט הרגלים ה-152 (אלזס ה-1), עמו לחם במהלך מלחמת העולם הראשונה. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.

לאחר המלחמה הצטרף מכולץ לרייכסווהר, אולם בשנת 1921 פרש מהצבא והצטרף למשטרת דנציג. ב-1 באוקטובר 1935 הועלה מכולץ לדרגת אוברסט לוטננט, וב-25 בנובמבר אותה שנה הצטרף לוורמאכט. ב-1 באוגוסט 1936 הוא הועלה לדרגת אוברסט, וב-1 בינואר 1937 הוא מונה למפקד רגימנט הרגלים ה-67.

===מלחמת העולם השנייה===
עם פרוץ המלחמה מונה מכולץ למפקד רגימנט הרגלים ה-203, שהיה חלק מהדיוויזיה ה-76 בחזית המערבית, וב-4 בינואר 1940 הוא מונה למפקד רגימנט הרגלים ה-218. ב-1 ביוני 1940 הוא הועלה לדרגת גנרל מיור, וב-10 ביוני אותה שנה הוא מונה למפקד הדיוויזיה ה-192. ב-7 באוקטובר 1940 הוא מונה למפקד הדיוויזיה ה-122, ובמהלך מבצע ברברוסה לחם עמה כחלק מהקורפוס ה-28 במסגרת הארמייה ה-16. ב-19 בדצמבר 1941 קיבל מכולץ על פעולותיו את עיטור הצלב הגרמני בזהב, וב-1 ביוני 1942 הועלה לדרגת גנרל לוטננט. ב-1 במרץ 1943 מונה מכולץ למפקד דיוויזיית המילואים ה-191, אשר הפכה ב-1 בפברואר 1944 לדיוויזיה ה-49. הדיוויזיה הוצבה בגזרה שבין בולון לאטאפלה, ולחמה במהלך המערכה בנורמנדי. באוגוסט 1944 נסוגה הדיוויזיה לעבר פריז, ומשם לעבר בריסל. לאחר מכן הוצבה הדיוויזיה באזור אאכן, והשתתפה בקרב על אאכן. ב-16 באוקטובר 1944 קיבל מכולץ על פעולותיו את עיטור צלב האבירים של צלב הברזל, וב-26 בינואר 1945 מונה למפקד הדיוויזיה ה-295 בנורווגיה, ופיקד עליה עד סוף המלחמה.

===לאחר המלחמה===
לאחר המלחמה התגורר מכולץ בעיר הנובר, עד למותו ב-25 במאי 1975, והוא בן 85 שנים.

== קישורים חיצוניים ==
* [https://forum.axishistory.com/viewtopic.php?t=3324 זיגפריד מכולץ] באתר axishistory 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:מעוטרי הצלב הגרמני בזהב
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:גרמנים שנולדו ב-1890
קטגוריה:גרמנים שנפטרו ב-1975
קרב פלובצה

קרב פלובצה (בפולנית: Bitwa pod Płowcami) נערך ב-27 בספטמבר 1331 בין ממלכת פולין למדינת המסדר הטווטוני.

== הקרב ==
במסגרת המלחמה הפולנית-טווטונית אשר נמשכה בין השנים 1326 ל-1332 סביב השליטה בפומרליה (אזור העיר גדנסק של ימינו), ניסו הטווטונים לכבוש את אזור בז'שץ' קויאבסקי. מול כוחות המסדר הטווטוני, אשר מנו כ-7,000 לוחמים, ניצב הצבא הפולני, אשר מנה כ-5,000 לוחמים. לרשותו של ולדיסלב הראשון עמדו כמה אלפי נושאי נשק בלתי סדירים נוספים, אך מכיוון שהיו נחותים בחימושם לעומת האבירים הטווטונים, סירב המלך לפתוח בקרב, אך המשיך לעקוב אחר תנועתם. רק לאחר שב-27 בספטמבר 1331 פיצל המפקד הטווטוני דיטריך פון אלטנברג את כוחו לשלוש יחידות, תקף ולדיסלב הראשון את החלק החלש ביותר סמוך לעיירה פלובצה. הפולנים, בפיקודם הישיר של המלך ובנו קז'ימייז', תקפו חזיתית, ואליהם הצטרפו יחידות פולניות נוספות שהסתתרו ביער הסמוך לעיירה. על פי אחד הדיווחים על הקרב, התבקש קז'ימייז' לנתק מגע ולסגת, על מנת שממלכת פולין לא תיוותר ללא יורש במקרה של תבוסה. אף על פי כן, הובסו האבירים הטווטונים לאחר קרב שנמשך כשלוש שעות, ומנהיגם נשבה. הפולנים ניצחו בשלב זה של הקרב, ובמהלכו לקחו בשבי 56 אבירים ושחררו אסירים פולנים רבים.

קולות הקרב בפלובצה הגיעו לאוזני היחידות הטווטוניות האחרות, אשר חשו לעזרת חבריהם האבירים ותוך זמן קצר הגיע לשדה הקרב שליש נוסף של הכוח הטווטוני. הקרב הארוך והעקוב מדם נמשך שעות, עד רדת החשיכה, ושני הצדדים ספגו אבדות כבדות. הפולנים ניצחו בקרב באופן ברור, לאחר שמפקד הצבא הטווטוני, רויס פון פלאואן (Reuss von Plauen), נפל בשבי ואיתו 40 אבירים נוספים. לאחר שנמלטו מפלובצה, נסוגו הטווטונים לטורון.

אף על פי שהפולנים ניצחו בשדה הקרב, מקובל כי לא היה זה ניצחון מכריע מכיוון שהצבא הטווטוני לא הושמד. עם זאת, נחשב הקרב לאבן דרך חשובה בתולדות ממלכת פולין, אשר החלה באותו הזמן לרכוש לעצמה מעמד בזירה הבינלאומית ועמדה בהצלחה כנגד אויב רב עוצמה.

== תוצאות הקרב ==
מצבת הזיכרון לקרב פלובצה במתחם [[קבר החייל האלמוני בוורשה, פולין]]
על פי הערכות, איבדו הצדדים היריבים ביחד כ-4,000 לוחמים, כולל 73 מהאבירים האחים של המסדר הטווטוני (דרגת האבירים הגבוהה ביותר של המסדר). יותר ממחצית מההרוגים השתייכו לטווטונים, כאשר שליש מכלל אבירי המסדר אבד בקרבות עד לאותו הזמן. הצבא הפולני, אשר סבל גם הוא מאבדות כבדות, לא רדף אחר הטווטונים הנסוגים.

== הנצחה ==
ב-1927 החלו הפולנים בהכנות להקמתה של מצבת זיכרון בגובה 20 מטרים בשדה בו נערך הקרב, לציון יום השנה ה-600 לקיומו. בניית המצבה הושלמה ב-1933, אך הושמדה על ידי הנאצים עם כיבוש פולין ב-1939, יחד עם פסל קטן יותר שהוקם לציון הקרב במאה ה-19. ב-1961 נבנתה במקום מצבת זיכרון חדשה.

בימינו מצוין קרב פלובצקה במצבה במתחם קבר החייל האלמוני בוורשה ועליה הכיתוב "פלובצה 27 IX 1331" (PLOWCE 27 IX 1331).

== לקריאה נוספת ==
<div style="direction: ltr;">
*Strzyż, Piotr. [https://books.google.co.il/books?id=zhiePGHdJXQC&dq=plowce+1331&hl=iw&source=gbs_navlinks_s Płowce 1331]. Bellona, 2009. 
</div>

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
פלובצה
פלובצה
פלובצה
סקאניה-ואביס L75

סקאניה-ואביס L75 (באנגלית Scania-Vabis L75) היא סדרת משאיות כבדות (13–22.5 טון), אשר יוצרה על ידי חברת סקאניה השוודית בין השנים 1958–1963.

יוצרו מדגמי L75 ומדגמי L76 סך של 43,334 יחידות.

==דגמי סקאניה-ואביס L75 ==
* L75 (יוצר בין השנים 1958–1963), מנוע דיזל, 10,261 סמ"ק המפיק 165 כ"ס, (123kW) (מנוע מסוג סקאניה-ואביס D10)
* L75 (יוצר בין השנים 1961–1963), דיזל טורבו, 10,261 סמ"ק המפיק 205 כ"ס, (153kW) (מנוע מסוג סקאניה-ואביס DS10)
== תמונות ==
<gallery mode="packed" heights="110">
קובץ:Sca-Vabis-75-KrsundFreiBillag-hh.jpg | סקאניה-ואביס L75
קובץ:Scania-VabisLT751962.jpg| סקאניה-ואביס L75
קובץ:Scania-Vabis LT75 Truck 1962.jpg| סקאניה-ואביס L75
קובץ:Scania-Vabis LT75 Truck 1959.jpg | סקאניה-ואביס L75, שנת 1959
קובץ:Scania-Vabis LS7550 Truck 1963.jpg | סקאניה-ואביס L75, שנת 1963
קובץ:Scania-Vabis LS7546 Tanker 1960.jpg | סקאניה-ואביס L75, שנת 1960 – מכלית (משאית)
קובץ:Scania-Vabis LS75 Truck 3.jpg | סקאניה-ואביס L75
קובץ:Scania-Vabis L7542 Truck 1962 2.jpg | סקאניה-ואביס L75, שנת 1962
קובץ:Scania-Vabis LS75 Truck 2.jpg | סקאניה-ואביס L75
קובץ:1962 Scania-Vabis LT75 2.jpg | סקאניה-ואביס LT75, שנת 1962 – מבט לתא הנהג
</gallery>

==ראו גם==
* סקאניה סדרה 0
* סקאניה סדרה 1
* סקאניה-ואביס L10/L40/L51 

==לקריאה נוספת==
* [http://www.swedishbrasscar.com/dokument/scania10.html סקאניה-ואביס L75 בשוודיה - תמונות] ( Scania-Vabis L75/LS75/LT75 trucks - Swedish Brass Cars)

==קישורים חיצוניים==

* [https://www.youtube.com/watch?v=4tVW1Ki5JA4 סקאניה-ואביס L75] (2:06 דקות), יו-טיוב
*[http://www.scania.com/#/ אתר סקאניה]
*[http://www.algonet.se/~arneg/motormuseum/scania/index.htm אתר מוזיאון סקאניה]

==הערות שוליים==

קטגוריה:כלי רכב שהושקו ב-1958
קטגוריה:משאיות
קטגוריה:משאית מכלית
קטגוריה:כלי רכב שוודיים
L75
יחסי בנגלדש–ספרד

שלט בקונסוליה של בנגלדש ב[[ברצלונה]]
יחסי בנגלדש–ספרד הם היחסים ושיתופי הפעולה הפוליטיים והמדיניים בין בנגלדש לספרד. שתי המדינות נהנות מיחסים דיפלומטיים חמים.

בשנת 2014 תוכנן אירוע בספרד המיועד לקידום ההשקעות בבנגלדש.

== ייצוג ==
* בנגלדש מחזיקה שגרירות בספרד, הממוקמת במדריד.
* ספרד מחזיקה שגרירות בבנגלדש, הממוקמת בדאקה.

==קישורים חיצוניים==
דוד נבו

דוד נבו (נולד ב-22 ביוני 1939) הוא פרופסור אמריטוס בבית הספר לחינוך ע"ש חיים וג'ואן קונסטנטינר באוניברסיטת תל אביב, כיהן כראש בית הספר לחינוך וכמדען הראשי של משרד החינוך.

בעל תואר דוקטור מאוניברסיטת אוהיו בהערכה פדגוגית. חוקר את משמעות השילוב של הערכה פנימית וחיצונית של בית הספר כעמית בתוכנית מדיניות החינוך של מרכז טאוב לחקר המדיניות החברתית בישראל.

בסוף שנת 2003 התפטר נבו מתפקיד המדען הראשי בין השאר בעקבות חילוקי דעות סביב מבחני המיצ"ב. למרות שתמך עקרונית במבחני הערכה ובחינוך הישגי, דרך היישום של המבחנים הייתה לדבריו בעייתית מכיוון שהמבחנים שימשו כשוט כלפי המנהלים, במקום להיות כלי עזר עבור המשרד.

== קישורים חיצוניים ==
* [https://web.archive.org/web/20170429085336/http://taubcenter.org.il/he/%D7%93%D7%95%D7%93-%D7%A0%D7%91%D7%95/ דף עמית במרכז טאוב]
* יורם הרפז, [http://yoramharpaz.com/interviews/2007_06.pdf "אחריותיות היא בריחה מאחריות"], הד החינוך, יוני 2007 - ריאיון עם פרופ' דוד נבו על תכנון לימודים ועל הערכת תוצרי לימוד.

==הערות שוליים==

קטגוריה:סגל אוניברסיטת תל אביב: חינוך
קטגוריה:בוגרי אוניברסיטת אוהיו
קטגוריה:ישראלים שנולדו ב-1939
יחסי בנגלדש–דנמרק

יחסי בנגלדש–דנמרק הם היחסים הפוליטיים, המדיניים ושיתופי הפעולה בין בנגלדש לדנמרק. שגרירות דנמרק ממוקמת בעיר דאקה. בנגלדש מיוצגת באמצעות השגרירות שבסטוקהולם, שוודיה.

== סיוע בפיתוח ==
בנגלדש לקחה חלק בסיוע בפיתוח לדנים מאז עצמאותה ב-1971. דנמרק מסייעת בפיתוח לבנגלדש בנושאים כמו תחבורה, הובלה ימית, חקלאות, דייג ופיתוח כפרי.

כמו כן, דנמרק תומכת בזכויות האדם ובחברה האזרחית בבנגלדש.

== הסכמים ==
בשנת 1975, נחתם הסכם על בניית סירות ומיכון. בנוסף, ב-1978 חתמו שתי המדינות על הסכם על מערך שיווק דגים.
אלפא רומיאו 50

אלפא רומיאו 50 (באיטלקית Alfa Romeo 50) היא משאית כבדה אשר יוצרה על ידי יצרנית הרכב ה-איטלקית אלפא רומיאו בין השנים 1931–1934.

חברת "אלפא רומיאו" ייצרה את דגם ה-"אלפא רומיאו 50" בשיתוף פעולה עם חברת ייצור המשאיות הגרמנית "Büssing". דגם ה-"אלפא רומיאו 50" היה כמעט זהה לדגם ה- "Bussing-NAG 50" הגרמני.

סך הכול יוצרו 115 יחידות.

==ראו גם==
* אלפא רומיאו
* אלפא רומיאו 85
* אלפא רומיאו 430
* אלפא רומיאו 450
* אלפא רומיאו 500
* אלפא רומיאו 800

==לקריאה נוספת==
* [https://web.archive.org/web/20150613161914/http://www.alfasport.net/webPage/View.asp?id=728 אלפא רומיאו 50 - היסטוריה] ( (it) Histoire de l'Alfa Romeo 50 [archive])
==קישורים חיצוניים==

==הערות שוליים==

קטגוריה:כלי רכב שהושקו ב-1931
קטגוריה:כלי רכב איטלקיים
50
יחסי בנגלדש–קניה

יחסי בנגלדש–קניה הם היחסים הדו-צדדיים, הפוליטיים, השיתופיים והמדיניים בין בנגלדש לבין קניה.

== מפגשים נשיאותיים ==
שר הטקסטיל והיוטה לשעבר, עבדול לאטיף סידיקי הגיע לביקור רשמי בניירובי בשנת 2012.

== שיתופי פעולה חקלאיים ==
קניה היא אחד היעדים הרצויים עבור בנגלדש לחכור קרקעות שאינם בשימוש על מנת להבטיח עתיד של ביטחון תזונתי. גם קניה הביעה את האינטרס שלה לחכור את אדמות חקלאיות רבות לבנגלדש. הקרקעות ישמשו לגידול אורז וכותנה.

== יחסים כלכליים ==
בנגלדש וקניה הראו עניין משותף להרחיב את הסחר בין שתי המדינות. יוטה היא המוצר המרכזי שבנגלדש מייצאת לקניה, יחד עם תרופות בנגלדשיות. ב-2012, משלחת בנגלדשית בראשות שר הטקסטיל והיוטה הגיעו לניירובי וניהלו שיחות עם מספר משרדים וגופים מסחריים של קניה על מנת לחקור דרכים אפשריות להגדלת הפעילות הכלכלית בין שתי המדינות.
אלגואסס

אלגואסס (בספרדית: Alguazas) היא עיירה הנמצאת בספרד וממוקמת בקהילה האוטונומית והפרובינציה מורסיה. הרשות המקומית מונה כ-9,600 תושבים (נכון ל-2016) ושטחה 23.74 קמ"ר.

נקודת ציון חשובה של העיר היא מנזר אונופריוס שנבנה בתחילת המאה ה-16 ופועל מאז.

==קישורים חיצוניים==

* 

קטגוריה:מורסיה: ערים
יחסי בנגלדש–קטר

יחסי בנגלדש–קטר הם היחסים הדיפלומטיים הרשמיים שבין הרפובליקה העממית של בנגלדש לבין מדינת קטר.

== היסטוריה ==
בנגלדש מיוצגת בקטר באמצעות שגרירות שהיא מחזיקה בעיר הבירה דוחה. בנגלדש וקטר חתמו על ברית הגנה ומאוחר יותר הגבירו אותה והרחיבו את סמכויותיה. ארגון הצדקה הקטרי מחזיק יש בתי ספר, פנימיות, בתי יתומים ומרכזי ספורט בבנגלדש. ב-2014 האיגוד למען זכויות נשים בנגלדש-קטר הוקם בדוחה. שר החוץ של בנגלדש אבו חסן מחמוד עלי ביקר בקטר ב-2016 כדי לדון על הסחר הבילטרלי בין שתי המדינות.

== יחסים כלכליים ==
בנגלדש וקטר חתמו בנובמבר 2013 על עסקה בה הוסכם כי בנגלדש תייבא גז טבעי נוזלי מקטר. בנגלדש ייצאה לקטר באותה השנה סחורות בסך 1.8 מיליון דולר אמריקאי. העיתון הבנגלי פרוטום אלו התחיל לפרסם באופן שבועי בקטר באוקטובר 2014, היומון הבנגלי הראשון לפרסם מחוץ למדינה. ביוני 2017, בנגלדש חתמה על הסכם עם החברה הקטרית ראסגז לייבוא של 2.5 מיליון טונות של גז טבעי נוזלי למשך כל 15 השנים הבאות. המשלוחים אמורים להתחיל ב-2018.

ב-2015 הקבוצה הגדולה ביותר של מהגרים מבנגלדש הייתה הקבוצה תושבת קטר. נכון ל-2015, כ-123,000 בנגלים גולים עובדים בקטר, בעיקר בענף הבנייה.

== הערות שוליים ==
Carnaval

Carnaval (באנגלית: Carnival, ובעברית: קרנבל) הוא סינגל של הזמר הקולומביאני מאלומה. השיר יצא לאור ב-25 ביוני 2014, כסינגל השלישי מתוך אלבום המיקסטייפ הראשון שלו, PB.DB The Mixtape.

השיר זכה להצלחה רבה בקולומביה, ובשיאו הצליח להגיע במצעד הרשמי שלה למקום ה-8, ובכך הפך לאחד משיריו הראשונים שהגיעו למיקום זה.

== רקע וכתיבה ==
השיר נכתב על ידי רבים, כשהבולטים מביניהם היו מאלומה וג'ינקרלוס טאפיה, והוא הופק על ידי מאד מיוסיק, שהפיק למאלומה שירים רבים אחרים. מאלומה ציין כי הסינגל יהיה השלישי מתוך אלבום המיקסטייפ הראשון שלו, וכי יצא קליפ מלא, אך לא באותו תאריך יציאתו המקורית של הסינגל.

== וידאו קליפ ==
הווידאו קליפ הנלווה שיצא לסינגל צולם בלנקסטר, קליפורניה. בקליפ משתתפת הרקדנית אליסה ארצ'ה, שהופיעה לאורך כולו.

את הקליפ העלה מאלומה לערוץ ה-Vevo שלו ב-30 בינואר 2015, כמה חודשים לאחר צאתו המקורית.

המיקום העיקרי שעליו הקליפ מדבר הוא מועדון, שם ניתן לראות את כולם רוקדים, ושותים. הקליפ זכה להצלחה רבה ונכון לספטמבר 2017, מונה הצפיות שלו עולה על למעלה מ-200 מיליון צפיות, דבר אשר הופל אותו לתשיעי הנצפה ביותר בערוצו של מאלומה.

== מיקומי שיא ==
הסינגל הצליח להיכנס לשלושה מצעדים, תוך שבשניים מתוכם הצליח להיכנס לעשירייה הפותחת.

== קישורים חיצוניים ==

== הערות שוליים ==

קטגוריה:שירי מאלומה
קטגוריה:שירים בספרדית
קטגוריה:שירים שנכתבו על ידי מאלומה
קטגוריה:שירים על מסיבות
קטגוריה:סינגלים בהוצאת סוני מיוזיק לטין
קטגוריה:סינגלים בהוצאת סוני מיוזיק קולומביה
TV3 (אסטוניה)

TV3 הוא ערוץ טלוויזיה בבעלות חברת Viasat המתמקד בתוכן לדוברי השפה האסטונית. הערוץ נוסד ב-1996 ועד מהרה הפך לערוץ הנצפה ביותר בטלוויזיה האסטונית לאחר שעקף את המתחרים שלו. לערוץ TV3 יש שני ערוצי אחות. TV6 הוא ערוץ טלוויזיה המתמקד במוזיקה, אופנה וספורט. הערוץ הושק בשנת 2002. TV8 הוא ערוץ בידור דיגיטלי שהוקם בשנת 2009.

למשך כמה שנים אכן היה TV3 ערוץ פופולרי יותר מהמתחרים שלו (ובעיקר מהמתחרה העיקרי - KANAL2), לאחר ש-KANAL ביצעו שינויים לטובה באיכות התוכן שלהם, הפופולריות של הערוץ נפלה ובוצעו בהנהלתו שינויים קיצוניים, ששיאם הייתה החלפת המנכ"ל של הערוץ, יורי פייל, במנכ"ל חדש.

בשנת 2009 שוב עלה הערוץ בפופולריות שלו כאשר מותג מחדש תחת הצבעים אדום ולבן ותחת הסלוגן "ברוך הבא הביתה!". נוצרו תוכניות רבות חדשות בפורמטים דומים לערוץ הלטבי ולערוץ הליטאי. בשנת 2015 שוב מותג הערוץ מחדש כאשר צבע הלוגו משתנה מאדום ולבן לסגול והסלוגן הופך ל"עוד חיים, יותר בידור!".

לוגו הערוץ עד שנת 2009.

== ראו גם ==
* TV3 (שוודיה)
* TV3 (נורווגיה)
* TV3 (דנמרק)
* Viasat

==קישורים חיצוניים==
* 

קטגוריה:אסטוניה: ארגונים
K.O.

K.O. הוא סינגל שהוקלט על ידי הטרנסג'נדר הברזילאי פבלו ויטאר. הסינגל יצא לאור ב-19 באפריל 2017, כסינגל השלישי מתוך אלבום הבכורה שלה, "Vai Passar Mal". הסינגל צלח בברזיל בלבד, ובשאר העולם כמעט ולא נמכר או הושמע. במצעד הרשמי של המדינה הצליח בשיאו להגיע למקום ה-78, ולהפוך לאחד מהשירים המצליחים ביותר של ויטאר באותו מצעד.

== רקע והוצאה ==
לאחר שהוציאה ויטאר שלושה סינגלים מן אלבומה הראשון, היא הודיעה ברשתות החברתיות כי באמצע אפריל 2017, עתיד לצאת הסינגל השלישי הרשמי מן האלבום, ובאותו זמן פרסמה גם את עטיפת הסינגל שבה היא נראית בחדר מלא בגביעים, ואותה עומדת במרכז. ב-19 באפריל באותה שנה, הודיעה רשמית כי הסינגל יצא לחנויות ולספוטיפיי. את השיר כתבו רודריגו גורקי, מפלדה, פבלו ביספו, והוא הופק על ידי גורקי שגם כתב את השיר.

בשנת 2020, נודע כי השיר חצה את רף 100 מיליון ההשמעות ברשת הזרמת המדיה ספוטיפיי.<ref></ref>

== וידאו קליפ ==
הווידאו קליפ הנלווה שיצא לשיר מציג את ויטאר בזירת אגרוף, שם חברה נלחם נגד מתאגרפים אחרים. בין לבין ניתן לראותה רוקדת בבגדים צמודים ופרואקטיביים שחושפים את גופה. הווידאו קליפ כשמו "K.O." (נוקאאוט), עוסק באיגרוף. את הקליפ ביים וצילם ג'ואו מונטריו.

נכון למאי 2018, מונה הצפיות שלו עולה על למעלה מ-300 מיליון צפיות, מה שהופך אותו לנצפה ביותר של ויטאר.

== רשימת השמעה ==
* Digital download
# K.O." – 2:35"
# K.O." (Enderhax Remix) – 4:24"

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי פבלו ויטאר
קטגוריה:שירים בפורטוגזית
קטגוריה:שירי להט"ב
קטגוריה:שירי יהלום בברזיל
אייפון 8

אייפון 8 (באנגלית: iPhone 8) הוא טלפון חכם בעל מסך מגע, מכשיר הדגל ה-11 בסדרת הטלפונים החכמים של אפל, אשר הוכרז באירוע השנתי שלה ב-12 בספטמבר 2017, לצד האייפון 8 פלוס והאייפון X.

עם הכרזתו בחרה אפל לחרוג ממנהג מחזור ה"טיק טוק" שלה, לפיו בכל שנתיים מוכרז מכשיר דגל עם קידומת שונה, ובשנת הביניים מכשיר הנושא את השם "S", והפעם החליטה לדלג על הכינוי "אייפון 7S" ובחרה להעניק למכשיר את השם "אייפון 8".

== תכונות וחידושים ==
מבנה ועיצוב המכשיר כמעט ולא השתנה מהדגם הקודם, אייפון 7, מלבד חיפוי הזכוכית בגבו. המכשיר עמיד בפני מים ואבק בתקן IP67, והודות לשילוב אלומיניום מוקשח ופלדת אל-חלד במכשיר, מבנהו חזק יותר ב-50 אחוזים מקודמו.

חומרת המכשיר כוללת מסך LCD בגודל 4.7 אינץ' ברזולוציה של 750x1334 פיקסלים ובטכנולוגיית Retina HD Display מבית אפל.

המכשיר מגיע עם מעבד ה-A11 Bionic, בעל 6 ליבות 64 ביט, ומציע שיפור במהירות של עד 25 אחוזים מהמעבד הקודם, ה-A10. נפח זיכרון ה-RAM במכשיר עומד על 2GB, ולצד המעבד מגיע המכשיר עם מאיץ גרפי חדש שפיתחה אפל באופן עצמאי, המהיר ב-30 אחוזים מהמאיץ הגרפי שהיה במעבד הקודם, A10, וחסכוני ממנו בחצי בצריכת החשמל.

המכשיר מגיע בצבעים כסף, זהב ואפור חלל (Space Gray), ובשני נפחי אחסון של 64GB ו-256GB(לשעבר)
כיום המכשיר מגיע בנפחי אחסון של 64GB ו-128GB בלבד. כן כולל המכשיר שני רמקולי סטריאו, תמיכה בקישוריות בלוטות’ 5.0 וסוללת Li-Ion המגיעה ל-50 אחוזי טעינה ב-30 דקות עם אפשרות לטעינה אלחוטית בתקן Qi.

האייפון 8, כמו קודמו, עדיין מכיל מערך צילום בעל עדשת 12 מגה-פיקסל, אולם כעת חיישן המצלמה גדול יותר, ומשלב מפתח צמצם f/1.8, 28 מ"מ, מייצב תמונה אופטי ופילטר צבע חדש להצגת צבעים עמוקים יותר. צילום הוידאו עבר שדרוג בהשוואה לזה הקיים באייפון 7, וכעת תומך בצילום וידאו באיכות 4K ב-60 פריימים לשנייה, וצילום וידאו בהילוך איטי באיכות Full HD 1080P ב-240 פריימים לשנייה. לצד מערך הצילום נמצא מבזק חדש בעל ארבע נורות LED, המציע תאורה בצבעים שונים, ומסייע למכשיר להפיק תמונות איכותיות יותר בעת השימוש בו. בחזית המכשיר ממוקמת מצלמה בעלת עדשת 7 מגה-פיקסל.

לקראת סוף 2019: חברת אפל הוציאו את המכשיר בגרסת 128GB (כמו שהיה בסדרה הקודמת של המכשיר, אייפון 7-7+).
בנוסף ביטלה אפל את סדרת המכשיר בגרסת ה256GB.

==קבלה ותפוצה==
האייפון 8, לצד האייפון 8 פלוס, החלו להימכר בחנויות בעשרות מדינות ברחבי העולם ב-22 בספטמבר 2017. תורי ההמתנה שנרשמו בכניסה לחנויות אפל ברחבי העולם היו קצרים מאשר בשנים קודמות, וההערכה הייתה כי הלקוחות המתינו לאייפון X, שהושק לאחר מכן, בתחילת חודש נובמבר. בסאן נכתב כי ייתכן שהסיבה לתורים הקצרים נובעת מהעובדה שלקוחות רבים הזמינו את האייפונים בהזמנה מוקדמת, וקיבלו אותם היישר לבתיהם.

==קישורים חיצוניים==

* 
* רונן מנדזיצקי, [https://www.gadgety.co.il/188187/apple-iphone-8-announced/ הוכרזו: Apple iPhone 8 ו-iPhone 8 Plus – עם זיכרון בסיס של 64GB ומחיר של 699 דולר], באתר גאדג'טי, 12 בספטמבר 2017
* [https://www.apple.com/iphone-8/ iPhone 8], באתר אפל

==הערות שוליים==

קטגוריה:אייפון
קטגוריה:מכשירים שהושקו ב-2017
נאג

נאג או קוברה (תרגום של נאג בהינדי) הוא טיל דור שלישי "שגר ושכח" נגד טנקים שפותח בהודו. הפיתוח מהווה אחת מחמש מערכות טילים שפותחו על ידי ה-DRDO כחלק מתוכנית הפיתוח לטילים מונחים (IGMDP).

על פי התכנון הטיל יהווה תחליף לטילים קיימים בהודו המפותחים על ידי מדינות אחרות.
ראש הקרב של נאג, בחזית כיפה מעל ראש ביות על בסיס הדמית אינפרא-אדום (IIF)

==קישורים חיצוניים==

== הערות שוליים ==

קטגוריה:טילים נגד טנקים
קטגוריה:טילים הודיים
קטגוריה:DRDO
קטגוריה:טילים נגד טנקים מהדור השלישי
מרגריטה אליגר

מרגריטה יוסיפובנה אליגר (ברוסית: Маргари́та Ио́сифовна Алиге́р; אלפבית פונטי בינלאומי: ; ;
7 באוקטובר 1915- 1 באוגוסט 1992) הייתה משוררת יהודייה-רוסייה, מתרגמת, ועיתונאית.

== קורות חיים ==
מרגריטה נולדה באודסה למשפחה יהודייה של עובדי משרד; שם המשפחה האמיתי היה זליגר (ברוסית: Зейлигер). בהיותה נערה עבדה במפעל כימי. מ-1934 עד 1937 היא למדה ב"מכון לספרות על שם מקסים גורקי".

הנושאים העיקריים של שירתה המוקדמת היו הגבורה של העם סובייטי בתקופת התיעוש (שנת לידה, 1938; מסילת הברזל, 1939; אבנים ודשא, 1940) ובמהלך מלחמת העולם השנייה (מילים, 1943). השיר המפורסם ביותר שלה הוא "זויה" (1942), שכתבה על זויה קוסמודמיאנסקיה, נערה צעירה שנרצחה בידי הנאצים. שיר זה היה אחד השירים הפופולריים ביותר בעידן הסובייטי. מ-1940 עד 1950, שירתה של אליגר אופיינה בשילוב של אופטימיות ("הרי לנין", 1953), ושירים בהם אליגר ניסתה לנתח את המצב במדינה בה חיה באופן מציאותי ("ניצחונך", 1944 - 1945). ב-1956, בכינוס של חרושצ'וב עם האינטליגנציה הוא נזף בכותבים על התערבות במערכת הפוליטית. יצוין, כי אליגר הייתה הסופרת היחידה שדברה נגדו באירוע. לאחר פרישתו, הוא התנצל בפניה על התנהגותו. אליגר כתבה מספר מסות ומאמרים על ספרות רוסית ורשמים מנסיעותיה ("על שירה ומשוררים", 1980; "החזרה מצ'ילה", 1966).

בעלה הראשון היה המלחין קונסטנטין מקארוב-רקיטין, שנהרג בחזית ליד ירצבו ב-1941, לאחר מותו של בנם הפעוט (ביתם טטיאנה [1940-1974] הייתה למשוררת ומתרגמת), טרגדיה כפולה שהשאירה אותה מוכת אסון. בשנה שלאחר מכן היא ניהלה רומן עם הסופר אלכסנדר פדייב; ממנו נולדה בתה מריה, שנישאה להנס מגנוס אנצנסברגר והתגוררה בחו"ל במשך עשרים שנה, והתאבדה זמן קצר לאחר שחזרה לפרק זמן קצר לרוסיה ב-1991. בעלה השני והאחרון של אליגר היה פקיד הוועד המרכזי איגור צ'רנוצן (1918–1990). היא שרדה את מותם של הבעלים והילדים, שנפטרו זמן קצר לאחר בתה מריה אנצנסברגר. מרגריטה אליגר נקברה בפרדלקינו בסמוך לבנותיה.

== משיריה המפורסמים ==
* שנת לידה (1938)
* זויה (1942)
* ניצחונך (1945)
* ציפיות גדולות
* שניים (1956)
* גבעות לנין
* שעה כחולה (1970)

== קישורים חיצוניים ==
* [http://www.poetryloverspage.com/yevgeny/aliger שיריה של מרגריטה אליגר]
* 
* 

== הערות שוליים ==

קטגוריה:משוררות יהודיות רוסיות
קטגוריה:אודסה: אישים
קטגוריה:סופרות יהודיות רוסיות
קטגוריה:סופרים יהודים רוסים
קטגוריה:עיתונאים יהודים סובייטים
קטגוריה:משוררים סובייטים
קטגוריה:מתרגמות סובייטיות
קטגוריה:סופרות סובייטיות
קטגוריה:סופרים יהודים סובייטים
קטגוריה:מקבלי עיטור אות הכבוד
קטגוריה:מקבלי עיטור הדגל האדום של העמל
קטגוריה:מקבלי עיטור הידידות בין העמים
קטגוריה:מקבלי עיטור המלחמה הפטריוטית הגדולה
קטגוריה:ילידות 1915
קטגוריה:רוסים שנולדו ב-1915
קטגוריה:נפטרות ב-1992
פול אדגר

פול אדגר אקווקו (בצרפתית: Paul Edgar Akouokou; נולד ב-20 בדצמבר 1997) הוא כדורגלן מחוף השנהב המשחק באולימפיק ליון ובנבחרת חוף השנהב.

== קריירת מועדונים ==
אדגר התחיל את הקריירה שלו באקנאס מליגת העל הפינית. ב-29 באפריל 2016 אדגר ערך את הופעת הבכורה שלו בקבוצה בהפסד 0–3 ליובסקילה. ב-25 בספטמבר 2016 הבקיע את שער הבכורה שלו בקריירה בניצחון 0–2 נגד גראנקולה. במשחקו האחרון בקבוצה הורחק לראשונה בקריירה במשחק בו הפסידה אקנאס 0–4 לטורון פאלוסאורה.

ב-27 באוגוסט 2017 הושאל לבית"ר ירושלים עד לסיום העונה. ב-11 בספטמבר 2017 ערך את הופעת הבכורה שלו במדי בית"ר כאשר נכנס כמחליף בדקה ה-76 של משחק הליגה נגד מכבי פתח תקווה. בית"ר ניצחה את המשחק 1–2 כאשר הנגיעה הראשונה של אדגר בכדור, הובילה למהלך שבסופו מרסל הייסטר הבקיע את שער הניצחון עבור בית"ר.

ב-1 בפברואר 2018, לאחר שהגיע אישור מאקנאס הפינית אליה שייך השחקן, הוא הושאל לקבוצת הפועל ראשון לציון מהליגה הלאומית. לבית"ר עומדת האופציה לרכוש את השחקן חזרה בקיץ.

באוגוסט אדגר הצטרף לקבוצת המילואים של בטיס.

בספטמבר 2020 הוכרז כי אדגר ייקח חלק מהסגל הבוגר של בטיס לקראת העונה הקרובה.

ב-1 בספטמבר 2023 הצטרף לאולימפיק ליון מליגת העל הצרפתית.

== קריירה בינלאומית ==
ב-25 במרץ 2022 ערך אדגר את הופעת הבכורה שלו בנבחרת חוף השנהב, בהפסד 1–2 לנבחרת צרפת במשחק ידידות.

== תארים ==
ריאל בטיס
* גביע המלך: 2021/2022

==קישורים חיצוניים==

==הערות שוליים==

קטגוריה:כדורגלנים מחוף השנהב
קטגוריה:קשרי כדורגל מחוף השנהב
קטגוריה:אביג'אן: כדורגלנים
קטגוריה:כדורגלני בית"ר ירושלים
קטגוריה:כדורגלני הפועל ראשון לציון
קטגוריה:כדורגלני ריאל בטיס
קטגוריה:כדורגלני אולימפיק ליון
קטגוריה:כדורגלנים זרים בישראל
קטגוריה:כדורגלני נבחרת חוף השנהב
קטגוריה:ספורטאים איבוארים בישראל
קטגוריה:ספורטאים איבוארים בספרד
קטגוריה:ספורטאים איבוארים בצרפת
קטגוריה:איבוארים שנולדו ב-1997
מור קציר

מור קציר (נולדה ב-1980) היא דוגמנית ישראלית.

==ביוגרפיה==
קציר נבחרה ב-1996 לנערת השנה של מעריב לנוער, היא התחילה לדגמן תקופה בפריז ולאחר מכן עברה לניו יורק ודגמנה עבור סוכנות "ואן". היא הופיעה על שערי המגזינים הצרפתיים "אל" ו"אופיסיאל", הצטלמה לכתבת אופנה בת עשרה עמודים במגזין "אל" האמריקאי ולכתבה של 12 עמודים ב"ווג" הגרמני, כמו כן הצטלמה למגזינים "W", "ווג" האיטלקי, ו"דה פייס". 

היא שימשה כפרזנטורית של דונה קארן ניו יורק (DKNY), והצטלמה לקטלוג ההלבשה התחתונה של המותג. הצטלמה גם עבור קלווין קליין וטומי הילפיגר. היא פתחה וסגרה את התצוגה של שאנל ונבחרה לדגמן בנשף הצדקה השנתי של הנסיך צ'ארלס, בישראל היא דגמנה לרשת האופנה הוניגמן.
בשנת 2013 חזרה בתשובה.

בגיל 27 פרשה מעיסוק בדוגמנות עקב הריון למשך כ-12 שנים, ובשנת 2019 חזרה לדגמן עבור המותג "פקטורי 54".

== קישורים חיצוניים ==

* 
* 
* 
* 
* [https://fashionforward.mako.co.il/nofilter/198112/?Partner=mw מור קציר מסבירה: איך מתמודדים עם אופנה צנועה בחום הזה?], באתר mako, 25 במאי 2019

==הערות שוליים==

קטגוריה:דוגמניות ישראליות
קטגוריה:דוגמנים ישראלים
קטגוריה:זוכות נערת השנה של מעריב לנוער
קטגוריה:חוזרות בתשובה
קטגוריה:ישראליות שנולדו ב-1980
קטגוריה:ישראלים שנולדו ב-1980
קוניגסג CCX

קוניגסג CCX (באנגלית: Koenigsegg CCX) היא דגם של מכוניות-על בתצורת ספורט, 2 מושבים, אשר יוצרה בין השנים 2006–2010 על ידי חברת קוניגסג השוודית.

סך הכול יוצרו 49 יחידות.

==קוניגסג CCX==
* לדגם 2 דלתות צד קדמיות, סימטריות (ימנית ושמאלית) מסוג "Scissor doors" 

* 2 מושבים

* המרכב בנוי מסיבי פחם מחוזקים באלומיניום

* תאוצת דגם ה"קוניגסג CCX" (מנוע V8) בין 0 - 100 קמ"ש היא 3.2 שניות

* מקדם גרר של הדגם - 0.297

* דלק לשימוש הדגם - 91 אוקטן

* שמו של הדגם "CCX" נגזר מ-"Competition Coupé X"

==סדרות דגם ה-קוניגסג CCX==
* CCX (נבנו 30 יחידות)
* CCXR (נבנו 9 יחידות)
* CCX/CCXR (נבנו 6 יחידות)
* CCXR Special Edition (נבנו 2 יחידות)
* CCXR Trevita (נבנו 2 יחידות)

== תמונות ==
<gallery mode="packed" heights="120">
קובץ:Koenigsegg CCX - Flickr - Alexandre Prévot (8).jpg |קוניגסג CCX 
קובץ:Koenigsegg CCX roadster (2010-10-16) 01.jpg |קוניגסג CCX 
קובץ:Koenigsegg CCX - Flickr - Alexandre Prévot (4).jpg |קוניגסג CCX 
קובץ:Koenigsegg CCX (8625317030).jpg |קוניגסג CCX 
קובץ:Koenigsegg CCX engine (Motorshow Geneva 2006).jpg |קוניגסג CCX - מבט למנוע
קובץ:Koenigsegg ccx interior - AIMS.JPG |קוניגסג CCX - מבט לתא הנהג
קובץ:Purple Koenigsegg CCX rr.jpg |קוניגסג CCX 
קובץ:Koenigsegg CCX parked.jpg|קוניגסג CCX 
קובץ:Koenigsegg CCX For Anija Car Front (NEW).jpg |קוניגסג CCX 
קובץ:Koenigsegg CCX roadster (2010-10-16) 02.jpg |קוניגסג CCX - מבט לתא הנהג
קובץ:KoenigseggCCXAutosalon09.JPG |קוניגסג CCX 
</gallery>

==לקריאה נוספת==
* [http://www.caranddriver.com/reviews/2006-koenigsegg-ccx-instrumented-test קוניגסג CCX - שנת 2006] ( 2006 Koenigsegg CCX – Instrumented Test – Car and Driver)

==קישורים חיצוניים==

* [https://www.youtube.com/watch?v=XQYrLlbz7mQ קוניגסג CCX] (3:22 דקות), יו-טיוב
* [https://www.youtube.com/watch?v=M5OU6NKcxA0 קוניגסג CCX (דגם CCXR)] (1:37), יו-טיוב

==הערות שוליים==

קטגוריה:מכוניות ספורט
קטגוריה:מכוניות על
קטגוריה:מכוניות שוודיות
קטגוריה:דגמי מכוניות שהושקו ב-2006
קטגוריה:מכוניות עשויות סיבי פחמן
CCX
קטגוריה:מכוניות מנוע מרכזי
ליליום (חברה)

ליליום (באנגלית: Lilium aviation) היא חברת הזנק גרמנית העוסקת בייצור כלי תחבורה מוטס, שהוקמה בשנת 2015 על ידי 4 סטודנטים 
ליליום (על שם חלוץ התעופה הגרמני אוטו לילינטל) נוסדה על ידי מהנדסים ודוקטורנטים מהאוניברסיטה הטכנית של מינכן דניאל וויגנד, סבסטיאן בורן, פטריק נתן ומתיאס מיינר.
מאוניברסיטת מינכן. 

הכלי המרכזי הנמצא בפיתוח פורץ דרך בכך שהוא בעל מקור כח חשמלי, ויכולת המראה ונחיתה אנכית, כך שאינו צריך מסלול המראה. בדגם הראשון לייצור יהיו 7 מושבים ובהמשך יפותח דגם של 16 מושבים.

בספטמבר 2017 החליטה Tencent הסינית להשקיע בליליום 90 מיליון דולר

לגבי הדגם הראשון (של 7 מושבים) התכנית היא להתחיל בייצור ב-2023 עם 25 עותקים<ref></ref>. היעד הבא שלה הוא לייצר 250 מטוסים ב-2024, ואחריהם 400 מטוסים ב-2025. התוכנית היא לייצור ב-2027 דגם עם 16 מושבים וב 2030 מטוס VTOL עם 50 מושבים. ב 7 במאי 2024 פרסמה ליליום שחברת UrbanLink מפלורידה הזמינה 20 מטוסים<ref></ref>.

== קישורים חיצוניים ==

* 
* [https://www.recode.net/2017/8/21/16176038/flying-car-lilium-vtol-tesla-airbus-gett-uber ליליום מגייסת בכירים מ Gett ו Airbus כדי לעמוד במודל לייצור ב 2025], באתר Recode, אוגוסט 2017

== הערות שוליים ==

קטגוריה:חברות גרמניות
קוניגסג One:1

קוניגסג One:1 (באנגלית: Koenigsegg One:1) היא דגם של מכוניות-על בתצורת ספורט, 2 מושבים, אשר יוצרה בין השנים 2014–2015 על ידי חברת קוניגסג השוודית. היא אחת המכוניות המהירות ביותר בעולם עם מהירות מרבית של .

הדגם מופיע ברשימת 10 המכוניות המהירות בעולם..

בשנת 2014 טענו מספר מומחי רכב שדגם ה"קוניגסג One:1" הוא הדגם הסדרתי המהיר בעולם.

מחיר היחידה של דגם ה"קוניגסג One:1" הוא כ-4,000,000 לירות שטרלינג.

==קוניגסג One:1==

דגם ה"קוניגסג One:1" הוצג לראשונה בסלון המכוניות של ז'נבה בשנת 2014.

* יוצרו 7 יחידות, מהדגם "קוניגסג One:1"

* מרכב הדגם בנוי מסיבי פחם

* שמו של הדגם "One:1": מתייחס ליחס בין הספק המנוע (נמדד בכ"ס) של דגם ה"קוניגסג One:1" למשקל הרכב. (נמדד בק"ג).

* הספק המנוע - , משקל הדגם - 1,340 ק"ג. היחס 1:1 דגם ה"קוניגסג One:1" היא המכונית היחידה בעולם אשר "כל כ"ס מופקד על קילוגרם אחד של משקל".

* לדגם 2 דלתות צד קדמיות, סימטריות (ימנית ושמאלית) מסוג "Scissor doors" .

* תאוצת הדגם מ-0 ל-100 קמ"ש - 2.8 שניות

* תאוצת הדגם מ-0 ל-200 קמ"ש - 8.9 שניות

* הדגם מסוגל לעמוד בתאוצה צידית (הנגזרת ממהירות ביחס לזווית פניה) של 2g (כבידה) וכוח הצמדה של 600 ק"ג-כוח במהירויות גבוהות

== תמונות ==
<gallery mode="packed" heights="150">
קובץ:FoS20162016 0624 182407AA (27608220490).jpg | קוניגסג One:1
קובץ:Koenigsegg (Agera) One-1 at Goodwood 2014 004.jpg | קוניגסג One:1
קובץ:Koenigsegg (Agera) One-1 at Goodwood 2014 005.jpg | קוניגסג One:1
קובץ:Koenigsegg (Agera) One-1 at Goodwood 2014 003.jpg | קוניגסג One:1
קובץ:Koenigsegg One-1 - Genève 2014 - 02.jpg | קוניגסג One:1
| קוניגסג One:1
קובץ:Koenigsegg (Agera) One-1 at Goodwood 2014 010.jpg | קוניגסג One:1
קובץ:Koenigsegg One-1 - Genève 2014 - 01.jpg | קוניגסג One:1
קובץ:Koenigsegg One-1 02 Auto China 2014-04-23.jpg| קוניגסג One:1
</gallery>

==לקריאה נוספת==
* [https://www.topspeed.com/cars/koenigsegg-one-1/ke4795.html קוניגסג One:1] (Koenigsegg One:1 Reviews, Specs & Prices - Top Speed)

* [http://www.caranddriver.com/reviews/2015-koenigsegg-one1-first-drive-review קוניגסג One:1 - נהיגה ראשונה] (2015 Koenigsegg One:1 First Drive – Review – Car and)

* [http://www.carbuzz.com/news/2017/3/11/Could-The-Koenigsegg-One-1-Hypercar-Set-A-6-40-Nurburgring-Lap-Time-7738195/ קוניגסג One:1] (Could The Koenigsegg One:1 Hypercar Set A 6:40)

==קישורים חיצוניים==

* 
* [https://www.youtube.com/watch?v=02K1CaUpAJA קוניגסג One:1] (3:05 דקות), יו-טיוב
* [https://www.youtube.com/watch?v=wQ7mJT6q8KE קוניגסג One:1 במחיר של 7.4 מיליון דולר ] (14:47דקות), יו-טיוב

==הערות שוליים==

קטגוריה:מכוניות ספורט
קטגוריה:מכוניות על
קטגוריה:מכוניות שוודיות
קטגוריה:דגמי מכוניות שהושקו ב-2014
קטגוריה:מכוניות עשויות סיבי פחמן
One:1
קטגוריה:מכוניות מנוע מרכזי
פרדיננד קרל יוזף, ארכידוכס אוסטריה-אסטה

פרדיננד קרל יוזף, ארכידוכס אוסטריה-אסטה (בגרמנית: Ferdinand Karl Joseph von Österreich-Este; 25 באפריל 1781 - 5 בנובמבר 1850), היה ארכידוכס אוסטרי מבית הבסבורג, וגנרל בצבא האוסטרי במהלך המלחמות הנפוליאוניות.

== ביוגרפיה ==
פרדיננד קרל יוזף נולד ב-25 באפריל 1781 במילאנו לפרדיננד, ארכידוכס אוסטריה, מושל מילאנו ובנה של מריה תרזה, ולמריה ביאטריצ'ה ד'אסטה, דוכסית מאסה, בתם של ארקולה השלישי ד'אסטה, דוכס מודנה ומריה תרזה צ'יבו-מאלספינה, דוכסית מאסה.

פרדיננד קרל יוזף למד באקדמיה הצבאית הטרזיאנית בווינר נוישטאדט, ולאחר מכן התגייס לצבא הקיסרי. במהלך מלחמת הקואליציה האנטי-צרפתית השלישית בשנת 1805, היה פרדיננד ראש מטהו של גנרל קרל מאק פון לייבריך, ולאחר התבוסה בקרב אולם, שבו נכנע גנרל מאק פון לייבריך, הצליח פרדיננד להימלט עם כ-2,000 פרשים לבוהמיה, שם הוא פיקד על הכוחות האוסטרים וגייס את המיליציה המקומית. לאחר מכן יצא פרדיננד עם כ-9,000 חיילים לעבר איגלאו, שם הצליח לעכב את הדיוויזיה הבווארית של הנסיך קרל פיליפ פון ורדה, ובכך מנע ממנו להצטרף לקרב אוסטרליץ.

במהלך מלחמת הקואליציה האנטי-צרפתית החמישית בשנת 1809, פיקד פרדיננד על צבא אוסטרי שמנה 36,000 חיילים. באפריל הוא פלש לדוכסות ורשה בתקווה לעודד התקוממות מקומית נגד נפוליאון, אך הפולנים התאוששו תחת פיקודו של הנסיך יוזף פוניאטובסקי, ופרדיננד הובס בקרב רז'ין. למרות התבוסה הוא הצליח לכבוש את ורשה, אולם ביוני נאלץ פרדיננד לסגת מוורשה, ואף לוותר על קרקוב ועל גליציה.

במהלך מלחמת הקואליציה האנטי-צרפתית השביעית בשנת 1815, פיקד פרדיננד על שתי דיוויזיות מילואים אוסטריות, ובשנת 1816 מונה למפקד צבאי בהונגריה.

בשנת 1830 התמנה פרדיננד למושל הצבאי והאזרחי של גליציה, ועבר לגור בלבוב, ולאחר מהפכות 1848 הוא התגורר בעיקר באיטליה. פרדיננד מעולם לא התחתן, וב-5 בנובמבר 1850 הוא מת בעיר אלטמינסטר על יד גמונדן שבאוסטריה.

== אילן יוחסין ==

== קישורים חיצוניים ==

קטגוריה:בית הבסבורג
קטגוריה:אבירי מסדר גיזת הזהב
קטגוריה:אבירי מסדר העיט השחור
קטגוריה:מעוטרי אות מסדר העיט האדום
קטגוריה:מקבלי עיטור אלכסנדר נבסקי (האימפריה הרוסית)
קטגוריה:מקבלי עיטור אנדריי הקדוש
קטגוריה:מרשלים אוסטרים
קטגוריה:אוסטרים במלחמות הנפוליאוניות
קטגוריה:בית אוסטריה-אסטה
קטגוריה:אוסטרים שנולדו ב-1781
קטגוריה:אוסטרים שנפטרו ב-1850
הארץ מתעוררת

הארץ מתעוררת (באנגלית: Earth Awakens) הוא ספר מדע בדיוני מאת אורסון סקוט קארד ואהרון ג'ונסטון. יצא לאור באנגלית בשנת 2014 ובעברית בשנת 2016. זה הספר השלישי בטרילוגיית "מלחמת הפורמיקים הראשונה" מסדרת "המשחק של אנדר", ומשלים את הסיפור שהחל בשני הספרים הראשונים בטרילוגיה, "והארץ אינה יודעת" ו"הארץ בלהבות".

==עלילה==
הפורמיקים פלשו לסין והאנושות חלוקה לגבי צורת ההתגוננות המיטבית. ממשלת סין נחושה בדעתה להדוף את הפלישה ללא סיוע משאר העולם. קפטן אוטול וסגן רקהאם מוחזקים במעצר, לאחר שהשתמשו בראש נפץ גרעיני שהשיגו באופן לא חוקי כדי להרוס את אחת הנחתות. במהלך הפלישה הציל רקהאם את בינגוון, ילד סיני בן שמונה הניחן בשכל יוצא דופן. בינגוון מציע להפיץ באינטרנט שמועה, לפיה אוטול ורקהאם פעלו בהוראתו של גנרל סימה, שמחזיקם במעצר, ובכך להעניק לו את המזכה על הרס הנחתת ולהביא לשחרורם.

בינתיים, מצליחים ויקטור ואמיליה לחדור לספינת האם של הפורמיקים באמצעות ספינה מוסוות. ויקטור חוקר את ספינת האם, ואוטול ורקהאם מצטרפים לצוותו במטרה לחסל את הפלישה.

==קישורים חיצוניים==
* [https://www.opus.co.il/?id=showbook&catnum=7139 הארץ מתעוררת], באתר אופוס
== הערות שוליים ==

קטגוריה:ספרי 2014
קטגוריה:ספרי מדע בדיוני צבאי
קטגוריה:סדרות ספרים
קטגוריה:ספרי הוצאת אופוס
קטגוריה:המשחק של אנדר
עמית מכטינגר

עמית מכטינגר (נולדה ב-6 בספטמבר 1975) היא שחקנית ודוגמנית ישראלית.

==ביוגרפיה==
מכטינגר נולדה באוסטרליה, להורים ישראלים. החלה את דרכה בגיל חמש עשרה כשזכתה בתחרות תגלית השנה ולאחר מכן עזבה את הארץ והופיעה על שערי המגזינים ווג, Elle ומארי קלייר, היא הוכתרה על ידי עיתון בניו יורק כ"אחת משלוש הדוגמניות המבטיחות בעולם", היא שימשה כמוזה של קרל לגרפלד וכדוגמנית הבית של ארמני. הופיעה, בין היתר, בתצוגות אופנה של לואי ויטון, קלווין קליין, שאנל וגוצ'י וככלה בתצוגת שמלות כלה של איב סן-לורן.

שימשה, בין היתר, כפרזנטורית לחברות כמו קסטרו והוניגמן. כיום עוסקת בעיצוב תיקים ואביזרים. 

גרה ארבע שנים בצרפת ומאוחר יותר עברה לברצלונה, שם חייתה שמונה וחצי שנים. 

במרץ 2014 הורשעה בנהיגה בשכרות.

בשנת 2016 שיחקה בסדרה הקומית של ערוץ עשר, "מסובך" בתפקיד: מוניק, לצד רן שריג. באותה שנה שיחקה בקולנוע, בסרט "ג'נקשן 48" של הבמאי אודי אלוני.

== חייה האישיים ==
מכטינגר הייתה נשואה לאיש העסקים עידן גלעדי, ממנו נולדו שני ילדיה. כיום היא גרה בשכנות להוריה, במושב תלמי אלעזר.

מכטינגר נתפסה פעמיים (יולי 2013 ודצמבר 2013) על ידי משטרת ישראל כשהיא נוהגת תחת השפעת אלכוהול. בסיום ההליך המשפטי (כלל ערעור של המדינה על קולת העונש, לבית המשפט המחוזי) היא הורשעה ונגזר עליה, שנת מאסר על-תנאי למשך 3 שנים, 3 שנות פסילה מנהיגה, 6 חודשי פסילת רישיון על-תנאי, קנס של ארבעת אלפים ש"ח, וצו מבחן לתקופה של שנה.

== קישורים חיצוניים ==

* 
* 

==הערות שוליים==

קטגוריה:דוגמניות ישראליות
קטגוריה:דוגמנים ישראלים
קטגוריה:שחקניות קולנוע וטלוויזיה ישראליות
קטגוריה:מורשעים בנהיגה תחת השפעת חומרים משכרים בישראל
קטגוריה:ישראליות ילידות אוסטרליה
קטגוריה:ישראלים ילידי אוסטרליה
קטגוריה:ישראליות שהיגרו לצרפת
קטגוריה:ישראלים שהיגרו לצרפת
קטגוריה:עולות בשנות ה-1970
קטגוריה:עולים בשנות ה-1970
קטגוריה:זוכות תגלית השנה
קטגוריה:נשות המושב
קטגוריה:אנשי המושב
קטגוריה:ישראליות שנולדו ב-1975
קטגוריה:ישראלים שנולדו ב-1975